
B. LØPPENTHIN 
70 år 13. maj 1974 


1922 var der i »Selskabet for Stuekultur« en lille kreds, som fandt at 
deres tilknytning til stueaktiviteten var fugle og som derfor satsede 
særlig på dette, de krævede også en større frihed og selvstændighed 
end Selskabet mente at kunne give, og i Selskabets tidsskrift nr. 1 15. 
oktober 1922 optog Sleskabet en »Opfordring til Fuglevenner« om at 
mødes 26. oktober i Grundtvigs Hus. Til selve mødet var ca. 500 delta¬ 
gere - og efter mødet samledes en mindre kreds, ca. 40, og disse har 
selv skrevet deres navne i F. f. F.s første foreningsprotokol - da starte¬ 
des F. f. F. 

Første navn er B. Løppenthin, stud. med., adr. maskinmester Fabricius, 
Sundholm. Desværre var der ingen data, i så tilfælde havde en senere 
redaktør kunnet orientere sig, så en rund fødselsdag for et æresmed¬ 
lem på 70 ikke kunne smutte - det var flovt - undskyld. 

I Stuefuglene's nr. 2 finder vi forfatteren B. Løppenthin med en artikel 
om Rosenpapegøjen (Agapomis roseicollis), her står et træffende citat: 
»Den har en engels dragt, en djævels stemme og en snigmorders op¬ 
træden«. 

På et af de første selvstændige møder mødte vi B. Løppenthin som 
foredragsholder i saglig diskussion med dyrlæge Hald om det stadig til¬ 
bagevendende spørgsmål, hvilken art Løbehøne var det nu vi havde 
dengang? 

Inden jeg fik råd til fag-bibliotek, måtte jeg søge hen til biblioteker, 
og her mødte jeg flere gange B. Løppenthin som meget værdifuld vej¬ 
leder i bøgernes verden. 






166 


Som medlem af Dansk ornitologisk Forening mødte jeg B. Løppenthin 
som redaktør og kronikør samt foreningens bibliotekar. 

Der har til lider været indsats som eksekutionsleder i D. O. F. 

Der har været tid til som videnskabsmand at tage en magistergrad. 
Men så har virksomheden den sidste tid, i modsætning til fuglenes frie 
liv, været levet inden fire vægge, ganske vist sammen med det bedste 
i verden - »bøger« - og der har mange høstet værdifuld hjælp af Løp- 
penthins store viden, som han altid beredvilligt har stillet til rådighed 
for os »sciolist'er«. 

Siden splittelsen i Ornitologisk Forening, på den første og sidste gene¬ 
ralforsamling jeg har været til, har vi atter set mere til Løppenthin, 
som i årene 1956-57 deltog i omarbejdelsen af Wieses Tropefuglenes 
Liv i Fangenskab og 1959 Prydfjerkræ, 1962 oversættelsen af Europas 
fugle, 1967 Danske ynglefugle i fortid og nutid, og ind imellem forteg¬ 
nelser over danske fugle og andre særtryk. 

B. Løppenthin har den sidste tid i F. f. F. været en trolig tilhører og 
en værdifuld bidragyder til vore møders varierende emner - og vi er 
stadig glade for den kendte stemme. 

Ved F. f. F.s jubilæumsfest blev B. Løppenthin november 1972 æresmed¬ 
lem af foreningen. 

Jeg er beskæmmet ved at have overset den store højtidsdag - men både 
foreningen og jeg beder med en undskyldning fødselaren modtage vore 
allerbedste ønsker for fremtiden. Albrecht-Møller. 


Brednæbbene. 

Vi skal nok få dem sluttet i denne årgang selv om vi kun tager nr. 24- 
29 - Cymbirhynchus. 

24. ARRAKAN BREDNÆB 
Cymbirhynchus macrorhynchus affinis. 

Cymborhynchus affinis Blyth. Journ. As. Soc. Bengal. 15, 1846, p. 312. 
Arrakan. Birds Birma p. 126. Oates S. F. III p. 336, X p. 188. 
FARVEBESKRIVELSE: 

Hvis man går fra, at nr. 29, C. m. macrorhynchos, Sortrød Brednæb, 
der har været kendt fra 1788, er den egentlige og hovedformen - og 
derfor blot nævne de ting, hvori denne underart »affinis« er afvigende. 
Den røde farve på gumpen er stærkt iblandet sort, der er altid hvide 
pletter på spidserne af alle halefjerene med undtagelse af det midter¬ 
ste par, og disse pletter danner ligesom tværbånd, fordi halefjerene er 
aftrappede ud til hver side. Den hvide aflange plet på vingen ved basis 
af håndsvingfjerene fremkommer ved at, eller er dannet af de store 
vingedækfjer, medens de mellemste har en lang rød plet på hver fjer. 
Føden er væsentligt insekter eller mindre krybdyr. 

Udbredelse: Arakan. 

25. SIAMESISK BREDNÆB 
Cymbirhynchus macrorhynchos siamensis 

Cymbirhynchus macrorhynchos siamensis de Schauensee & Ripley. 
Proc, Acad. Nat. Soc. Philadelphia 91, 1940, p. 338. Pram, southwestem 
Siam. 

Overside sort og underside rod med et sort bånd over struben og en 
klar renhvid plet i den sorte vinge (på hagen op mod undemæbbets 
basis findes en sortagtig plet). 

Fuglen er almindelig i stedsegrønne skovområder, men efterhånden er 
adskillige fugle også gæster i haverne. Størrelsen er ca. 23 cm. 
Udbredelse: Østlige og centrale dele samt sydøstprovinsen af Thailand, 
Siam, Malay og Cambodia. 

26. BAGINDISK SORTRØD BREDNÆB 
Cymbirhynchus macrohynchos malaccensis 

Cymbirhynchus malaccensis Salvadori. Atti. R. Accad. Sci. Torino, 9, 
1874, p. 425. Malacca. 

Halen er temmelig lang, næb meget stort med lange stive børstehår 
ved basis. Sort overside medens underryggen, den nederste del af stru¬ 
ben er mørk rød. Store vingedækfjer forlængede og næsten helt hvide, 
som regel er der også enkelte hvidlige pletter i halefjerenes spidser. 
Hos enkelte fugle har man set en orange pletning på bugen (nærmest 
underlivet). Iris grønlig, næb blågrønt og cromgult, ben violet blålige. 
Kønnene er ens farvede. 

Ungerne er på struben grå, hvid og sodfarvet på oversiden, medens 
det røde først senere titter frem. 

Lever tor størstedelen af insekter. Findes i skove med middel bevoks¬ 
ning, som regel langs vandløb eller søer. 

Sydlige Malay, Peninsula fra Perak sydover. 

27. BREDBÅNDET SORTRØD BREDNÆB 
Cymbirhynchus macrorhynchos lemniscatus 

Erylacmus lemniscatus Raffles. Trans. Linn. Soc. London 13, pt. 2, 
1822, p. 296. Interior of Sumatra. 

Oversiden, vinger og hale hovedsagelig sorte, og undersiden klar rød, 
dog med et bredt sor btånd tværs over brystet. Iris grøn, isprængt 
guldgul farve. Ovemæb blåt. 

Det hævdes at være en særdeles familiær fugl, der ofte vil være at fin¬ 
de i haverne eller parker i byerne eller landsbyerne, navnlig holder de 
til i de stedsegrønne træbeplantninger. 

Rede og æg: Yngletiden er fra marts til august. Reden er typisk for de 
forskellige Brednæb, næsten ens pæreformet og med sidevendt indgang. 
Æggene er derimod meget stærkt varieret i form og farve. Man kan 
næppe kalde fuglen overdreven almindelig, men den forekommer dog 
heller ikke så sjældent; udbredt på kysten og på småøerne - også i 
højlandet kan man være heldig at træffe enkelte af dem, men aldrig i 
flokke 

Sumatra, næsten over hele øen, samt på øerne Bangka og Billiton. 

28. MØRK SORTRØD BREDNÆB 
Cymbithynchus macrorhynchos lenebrosus 

Cymbirhynchus macrorhynchos tenebrosus de Schauensee & Ripley. 
Proc. Acad. Nat. Sci. Philadelphia, 91, 1940, p. 338. Goenong Soegi, Lam- 
pongs, Sumatra. 

Afviger fra 27 Bredbåndet Brednæb ved at den røde farve på under¬ 
siden er en hel del mørkere og mere uren (grumset), brystbåndet er 
stadig ret bredt. 

Udbredelse: Sydlige Sumatra i Lampong-området, men også over an¬ 
dre lokaliteter synes den at være kendt. 

29. SORTRØD BREDNÆB 
Cymbirhynchus macrohynchos macrohynchos 

Tocluf macrorhynchos Gmelin. Syst. Nat. 1, pt. 1, 1788, p. 446. No loca- 
lity, but Borneo is generally accepted as such. Todus nasutus Latham. 
1799. Cymborhynchus macrorhynchus Gray 1876. Cymbirhynchus na¬ 
sutus Vigors 1830. Cymborhynchus malaccensis Salvadori 1874. 
Oversiden med undtagelse af vingedækfjer, gump og overhaledækfjer, 
sorte, hage og øverste del af struben samt et bredt brystbånd ligeledes 
sorte, et hvidt spejl på langs af vingen dannet af de store vingedækfjer. 
Gump og overhaledækfjer samt øredækfjerene og struben mellem dem, 
nederste del af brystet, bugen, flankerne og underhaledækfjer klart 
mørkrøde, undertiden dog blandet med orange på bugen. 

Vingerne sorte med en svag orangegul vingerand. Undervingedækfjere- 
ne delvis og størstedelen af inderfanerne på vingefjeme hvide. Skulder- 
fjerene gullighvide. Hale sort, de yderste halefjer med hvide spidser 
og pletter på inderfanerne. Ovemæbbet er blåligt medens undemæbbet 
er blåt med gullige kanter. Iris er grønlig med gule kanter, ben ultra- 
rinblå, kløer hornfarvede - mundens inderside og gane lyseblå. 

Lever af biller og insekter. 

Yngletid fra april til juni. Reden er pære- eller ægformet, lavet af 
græs, rodstængler o. 1. Der lægges 3-4 æg fra klart hvide til gullige plet¬ 
tet med en stor masse streger og klatter i rødbrunt. Albrecht-Møller. 

GENSYN MED DVÆRGSKADEFINKEN 

Dværgskadefinken. 

Lepidopygia nana (Puch.) 

Beskrivelse: Tøjler sorte, isse mørkegrå, overgår i nakken gradvis i 
den brune rygfarve. Hovedets sider lysere grå, kinder hvidlige. Ryg, 
vingedækfjer og armsvingfjer brune, de andre svingfjer sortbrune. 
Overgump og overhaledækfjer grønlig gule, hale sortbrun. En oval sort 
plet strækker sig fra hagen og ned over strubens midterste del. Under¬ 
siden gulbrun, ofte med et svagt rosa skær, brystet svagt gråligt. Un- 
derhaledækfjer sortgrå med gulbrun kant. Øje brunt. Ovemæb sort, 
undernæb rødlig hornfarvet, ben kødfarvede. Længde 9 cm. 

Kønnene er ens farvede. Hannen kendes med sikkerhed kun på sangen. 
Ungedragten brunlig, den sorte strubeplet mangler. Udfarvet ved ca. 
6 måneders alder. 

Udbredelse: Øen Madagaskar. Dværgskadefinken er iøvrigt den eneste 
pragtfinkeart, der er oprindelig (ikke indført af mennesker) på øen. 
Dværgskadefinken er den eneste repræsentant for slægten Lepidopygia 
Reichenbach 1862. Tidligere blev den henført til slægten Spermestes 
Swainson, der også omfatter Kæmpeskadefinken, Lille Skadefinke og 
de tre underarter af Glansskadefinken: Glansskadefinken, Gittervinget 
Skadefinke og Brunrygget Skadefinke. Sandsynligvis er den dog nær¬ 
mest beslægtet med Perlehalsamadinen Odontospiza caniceps (Reiche- 
now). 

I frihed lever Dværgskadefinken i buskads i udkanten af skove, men 
også i beplantninger og selv i udkanten af bebyggelser. Den er meget 
selskabelig og lever udenfor yngletiden i små flokke. Den runde eller 
flaskeformede rede bygges i træer eller buskads 1 til 4 meter over jor¬ 
den. Reden er bygget af græs og trævler fra palmeblade. Indvendig er 
den foret med fjer, hår og planteuld. Æggenes antal 3-4 (?). 

Dr. Karl Russ omtaler den i 1. udgave af »Prachtfinken« 1879, og hen¬ 
viser til Dr. Hartlaubs beskrivelse, og nævner at den findes i Paris og 
Philadelphias museer. I 2. udgave af samme bog (1898) er der en ud¬ 
førlig farvebeskrivelse. Arten blev indført i ringe antal i 1880 og 1881. 
Fra 1884 blev den indført i større antal. Første gang opdrættet af pre- 

mierløjtnant Hauth - en meget kendt opdrætter - i 1884. Senere også 
opdrættet af andre liebhavere. 

Karl Neunzig omtaler den i 2. udgave af »Dr. K. Russ' Vogelzuchtbuch« 
(1907) - ofte opdrættet, til tider agressiv i yngletiden - kuld 5-7 æg - 
rugetid 11-13 dage. 1 »Fremdlåndische Stubenvogel« 5. udgave 1921 - 
gentager Neunzig stort set den tidligere beskrivelse, med tillæg at den 
i yngletiden er meget agressiv. 

Jeg skal tilføje, at Dr. Russ i 2. udgave af »Prachtfinken« opgiver pri¬ 
sen til Mark 4,50 pr. par (til sammenligning: Gråastrild Mark 1,50, He- 
lenafasan Mk. 2,00, Båndfinke Mk. 2,00, Hvid Risfugl Mark 8,00, Kæm- 
peskadefinke Mk. 12,00, Mågefinke Mk. 3,50, Zebrafinke Mk. 4,50). 
Hvornår Dværgskadefinken først blev indført til Danmark er der ingen 
bestemt tidsangivelse for. I »Tropefuglenes liv i fangenskab« 1894, om¬ 
taler Wiese, at han erhvervede nogle par, af hvilke han beholdt et. Pri¬ 
sen var kr. 10,00. Opdræt har han åbenbart ikke fået, idet reden blev 
ødelagt af undulatunger. 



J nyere tid blev den sjældent indført. Det første opdræt antagelig hos 
Axel Reventlow, den gang i Odense, i 1928. 

1 1930 importerede jeg, sammen med afd. grosserer Michael Rasmus¬ 
sen, en sending fugle, bl. a. nogle par Dværgskadefinker. Uheldigvis 
var sendingen behæftet med en eller anden infektionssygdom, og vi 
mistede hele sendingen plus en del af vor bestand. Dette har været ca. 
1930. Jeg ved ikke nøjagtig hvornår der blev indført eksportforbud på 
Madagascar, men jeg formoder, at det var omtrent 1930. Fra det tids¬ 
punkt var arten forsvundet fra fuglemarkedet indtil den i efteråret 
1973 atter dukkede op. 

Nu er det jo ret almindeligt, at en art pludselig forsvinder for mange 

år. F. eks. var den Korthalede Bæltefinke den almindeligst indførte art 
indtil første verdenskrigs udbrud i 1914. De to andre bæltefinker: den 
Spidshalede og Maskebæltefinker var derimod sjældne. Efter krigen 
dukkede disse to arter op i begyndelsen af 1920erne. Det første - og 
foreløbig eneste - par så jeg sidst i tyverne hos fuglehandler A. Han¬ 
sens efterfølger. Større importer af denne art kom der først i 1937-38. 
Og der kan gives mange andre eksempler, hvor det er vanskeligt at 
finde årsagen. 

Derimod var eksportforbudet jo en klar årsag til Dværgskadefinkens 
forsvinden. To andre tidligere indførte arter fra Madagascar: Gråho- 
vedet Dværgpapegøje og Madagaskarvæveren, blev dog af og til tilbudt, 
men her er muligvis en sandsynlig forklaring. Gråhovedet Dværgpape¬ 
gøje siges at være udbredt på den afrikanske østkyst, overfor Madaga¬ 
scar, antagelig efterkommere af fugle, der er undsluppet fra sendinger. 
Hvad Madagaskarvæveren angår antagelig en anden art af slægten 
Foudia - Foudia eminentissima - der i 5 underarter er udbredt på Co- 
moro øerne. Muligvis er det nogen af disse, der har været på markedet, 
skønt det ikke ville være vanskeligt at bestemme dem. 

I efteråret 1973 må der være kommet en eller flere større sendinger af 
Dværgskadefinker til Holland og Tyskland. Disse fugle kom selvfølgelig 
helt uventet, og jeg har selvfølgelig ingen anelse om hvis fuglene var 
udsmuglede eller var sendt med lovlig dispensation. 

Der kom 10 stykker til en fuglehandler i provinsen, der alle blev købt 
af kontorchef Flemming Barslund i Maribo. Senere er der kommet 
yderligere nogle sendinger. Hr. Barslund overlod venligst et par til 
mig den 27/10, og der var det ganske usædvanlige held med denne sen¬ 
ding, at de 10 fugle viste sig at være 5 rigtige par. Så snart jeg modtog 
fuglene, der allerede havde været et stykke tid hos Barslund, lod jeg 
dem flyve i en voliere fordi de var meget sky. Så snart de kom ind i 
volieren sang den ene. Fuglene var ringmærkede, så jeg kunne snart 
fastslå, at det kun var den ene der sang. Volieren er ca. 2x1 meter og 
2,5 meter høj. 

Foruden Dværgskadefinkeme var der 4 par andre pragtfinker i voli¬ 
eren. Efter en tid havde fuglene bygget en rede i et harzerbur under 
loftet. Reden var i hovedsagen bygget af kokostrevler og lidt halmstrå, 
indvendig foret med hundehår og blødt tørt græs. 

Jeg ville ikke forstyrre fuglene hvorfor jeg ikke kontrollerede reden. 
Den 10/12 kunne jeg høre, at der var unger i reden (de er meget høj¬ 
røstede). Jeg formodede at ungerne da måtte være ca. 10 dage gamle. 
Min formodning viste sig nogenlunde rigtig, idet der den 31/12 fløj een 
unge af reden. Desværre var der ikke flere. Der var 3 ubefrugtede æg 
i reden. Fuglene byggede en ny rede i en stor ballonrede under loftet. 
Denne gang var der 4 unger i reden, som de forlod 8/2-12/2. Desværre 
døde 2 af ungerne (14/2 og 1/3), men de 2 trivedes godt og er »store« 
og kraftige. 

Senere har Flemming Barslund fået 2 kuld på henh. 2 og 4 unger og 
Gunni Nielsen et kuld. 

De tidligere angivelser om at Dværgskadefinken er en god ynglefugl, 
kan jeg kun underskrive. Fuglene er meget livlige og jeg har ikke set 
dem forfølge andre fugle. Kun hvis nogen fugl sætter sig på deres re¬ 
de, jager de den væk på en håndfast måde, men forfølger den ikke. Så 
vidt jeg kunne se, blev spiret hirse, æggefoder og små melorme benyt¬ 
tet som opmadningsfoder. Jeg mener ikke arten egner sig for opdræt 
i bur, da fuglene er meget sky på indskrænket plads, hvorimod de ikke 
er særlig sky i en voliere. Selvom fuglene siges at være meget selskabe¬ 
lige i frihed, vil jeg dog kun holde et ynglepar i samme voliere. 

C. af E-m. 

Den røde Skovmyre. 

Formica rufa 



Lever i samfund hvis størrelse varierer efter årstiden, fra de få hun¬ 
drede, der starter om foråret, til de når maximum omkring sværm- 
ningstiden, da kan de nå op langt over 100.000 af disse flittige byg¬ 
mestre. 

Boet er ofte anlagt over en meget frønnet træstub, og overvintringen 
sker ofte over 1 meter under jordoverfladen. Som byggematerialer an¬ 
vender den røde Skovmyre inderst en noget lerholdig jordblanding, der 
tilsættes regnvand og klinet efter med et spytagtigt sekret; senere el¬ 
ler yderligere på tuen er det især enten gran eller fyrrenåle, der er det , 

væsentlige materiale og det ligger som regel mere løst forbundet - men 
selvfølgelig er det som regel steder hvor enten gran eller fyr er for¬ 
hånden, at man skal søge Skovmyren. 

Efterhånden som sommeren nærmer sig, vokser boet, ofte til hele py¬ 
ramider. De kan blive op til IV* meter høje, og gennem hele dyngen er 
den forsynet med et sindrigt og praktisk net af gange, på hvilke der i 
toppen og i solsiden er et stort antal lommer, hvor de ansvarlige arbej¬ 
dermyre ustandseligt og omsorgsfuldt flytter æggene og senere pup¬ 
perne, således at de altid kan få den mest fordelagtige temperatur. In¬ 
den larven forpupper sig, spinder den selv en kokon. 



Myresamfundet består af <J, 9 og arbejdere. <5 og 9 bærer vinger, og 
i perioden juni-august-september, sværmer de, og når <$ har befrugtet 
sin 9, dør han og den befrugtede 9 taber vingerne. Og så sker æglæg¬ 
ningen, oftest langt nede i boet, hvor der på grund af det meget store 
antal insekter kan være meget varmt. 

Den fuldvoksne myre er fra 4,5 til 11 mm lang. 

Myrerne lever af Bladlusenes afsondring af honningdug, og det er ind¬ 
lysende, at der skal en utrolig masse til af dette sekret, og selv om 
bladene er mange og skovområdet stort, så må det være en kamp at 
skaffe føde nok til måske 150.000 munde hver eneste dag - undertiden 
sker det derfor også, at en arbejdermyre bider hul i en larve eller et 
insekt og sprøjter sin gift ind i dyret, hvorefter det slæbes ned i tuen. 
Det, som kendetegner myrerne, er en stadig aktivitet, og det er vel og¬ 
så det, der i folkemunde menes med at være »myreflittig«. 

Bliver nu myrerne i deres tue forstyrret eller forulempet, udsprøjter 
de vagthavende arbejdsmyrer et næppe synligt gifttæppe, således som 
man meget let erfarer det, hvis man har en frisk rift eller et åbent sår. 
Men myrerne bider også selv, hvis de kan slippe afsted med det, de har 
nogle skarpe, sylespidse kindbakker, og har de fået hul, sprøjter de de¬ 
res gift ind i såret. Giften er så stærk, at den kan dræbe eller ihvert- 
fald lamme mindre dyr - jo, de er godt udstyret forsvarsmæssigt. 
Mange uønskede gæster fortrækker også som regel godvilligt, når for¬ 
svarskæden går i aktion - det gælder i lige måde dyr og mennesker. 

At der så blandt de sidstnævnte er enkelte som føler ansvar for befje- 
rede venner, og dette ansvar vejer mere end den »svien«, som en nød¬ 
vendig indsamling af myrepupper måske vil påføre dem. A-Af. 

DEN RØDE SKOVMYRE er fredet! 

Ved De hvorfor? 

Det er en slags nåleskovens sundhedspoliti og en jævn stor tues ca. 1 
miil. beboere udrydder ca. 10 miil. skadelige insektlarver o. lign. om 
året. 

Derfor, hvis De skulle opnå tilladelse til at hente myrepupper (myre¬ 
æg) i en tue, så gør så liden skade på denne som det overhovedet er 
muligt og dæk til igen, når De har fået de pupper De skal bruge. 

Der er mange måder at få myrepuppeme renset for nåle m.m., men én 
af de letteste mener jeg er følgende: 

På en stor sæk, der er lagt på jorden med ombøjede kanter, spreder 
man et par skovlfulde af tuens top - det er en forudsætning at det er 
varmt i vejret og højt solskin - imens man nu nyder naturen i fulde 
drag, arbejder myrerne for at redde pupperne fri af det stærke sollys 
- ind under de ombøjede kanter - hele operationen tager ca. 15-20 mi¬ 
nutter, hvorefter det ingen sag er at samle de rene pupper i en med¬ 
bragt beholder med låg. Turen går da videre til den næste tue. HUSK 
at dække til igen - hæld blot direkte fra sækken op på toppen af tuen. 
Skal pupperne opbevares til vinterfoder anbefales nedfrysning. Denne 

foretages efter hjemkomsten. Først opvarmes beholderen, så eventuelle 
myrer bliver dræbt, dernæst fyldes små portionsæsker - pupperne ry¬ 
stes sammen, men ikke trykke - og sættes i fryseren. Når pupperne 
skal bruges, tages det kvantum som er nødvendigt og blandes med fint 
rasp i forholdet 1:6 (pupper:rasp), det indsættes i køleskabet til en 
langsom optøning ca. 24 timer ved +5° C., hvorefter raspen rystes af 
gennem et dørslag og pupperne er klar til brug. 

En lignende metode kan bruges overfor de små havemyrer; HUSK at 
dække tuerne til når De har fået det, der er brugbart. Man finder me¬ 
get let disse små tuer på solbeskinnede grøftekanter, stengærder o. 1. 
De små tuer kræver ikke slet så stor en sæk! Man kan evt. klare sig 
med et lommetørklæde eller man kan nøjes med at tage toppen af 
tuen over i sin beholder - men så må der tages jord andetsteds til af¬ 
dækning. 

Pas på ikke at blande forskellige arter af de små myrer sammen - det 
bliver til kamp på liv og død - mest det sidste! Og det er meget få 
pupper der er tilbage efter en sådan omgang. 

Jeg vil ikke gøre mig klog - men man har konstateret blyrester i de 
grønne planter på grøftekanter med stærk biltrafik, og der er ikke ret 
langt, synes jeg, til at tænke på om noget lignende gør sig gældende 
for myrene også? 

God myrejagt ønsker Buceros. 

SPØRGEKASSEN 

Er den røde pil giftig, indeholder den et særligt stof? K. F. i Å. 

I middelalderen vidste de såkaldte »kloge koner«, at et afkog af knu¬ 
ste pilegrene var smertestillende - men de kloge blev brændt og med 
dem deres viden. 

Langt senere fandt man dog (d.v.s. flere hundrede år) ud af, at den 
kunne anvendes i den moderne pharmakologi. 

Pil hedder på latin Salix og i pharmacologien blev et afkog inddampet 
og tilsat andre stoffer, og et pulver Acetyl-Salicyl , som tidligere var 
meget anvendt som hovedpinepulver fremkom. Som dreng har jeg ofte 
hentet disse papæsker med de små breve. 

Rødpilen indeholder mere af dette stof i plantesaften, og selv om jeg 
langtfra vil betegne Rødpilen som giftig, vil det nok være klogt kun at 
give et par kviste pr. fugl ad gangen, især da De jo også har fortalt, at 
De anvender andre grene, og jeg anvender selv, som De har nævnt, 
frugtgrene (æbler) og popler. A-M. 

1. Vedr. kunstig lys i kjeller om vinteren. Hvilke lampetyper bør man 
benytte? Det finnes i dag i handelen neonrør med fo rskj el ligf arvet lys 
og lysstyrke. 

2. Skal fugler i innevoliere ha det helt mørkt om natten, eller er det en 

fordel å ha på neon lys eller infrarød lampe. I hvilken avstand bør man 
forøvrig ha infrarød lampe? S. S. i S. 

PS. Mener De at Jandayerparakitt, praktrousella og bourkes parakitt, 
eventuelt nymfe, kan gå i samme voliere? 

1) Kunstigt lys! Først: det er et surrogat. 

Grundtvig skrev engang i en anden forbindelse: »Da lærte jeg arme, at 
lys uden varme, var helvedes kval« - og sådan virker vore lyskilder i 
forhold til sollyset, og ingen af de forhandlere, jeg har talt med, tør 
med vægt udtale sig om det ene rør er bedre end det andet for fuglene. 
Hvis De tvivler på mit svar, så forsøg selv; så noget frø og lad det vok¬ 
se op helt under kunstigt lys, og De skal se nogle lange ranglede, tynde 
og lyse spirer, der næppe kan holde sig selv oppe - Jo, Grundtvig har 
ret. 

2) Jeg mener fugle skal have mørkt om natten, det er naturligt, undtag 
dog den første tid fuglene må opholde sig under nye eller ændrede for¬ 
hold. Mange har et orienteringslys, d.v.s. afskærmet svagt lys. 

Infrarød lys er jo en helt anden sag, og det bruges vel nærmest til syge 
eller svage dyr, og lyskilden skal holdes Vi meter fra fuglen og en be¬ 
stråling på 15-20 min. 3-4 gange daglig. 

Pas på, hvis De anvender Elstein Lampe 100-150 W, da man aldrig kan 
se, om den er tændt. 

Efterskriften: Det er meget betænkeligt at sætte så mange forskellige 
arter sammen, og er det ikke en usandsynlig stor voliere, er forsøget 
ikke tilrådeligt. A-M 

Landsforeningen 

FORENINGEN FOR FUGLEVENNER 
Stiftet 1922 
POSTGIRO 1385 

Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Kamhusene 28, 2.tv., 2500 Valby, 
Telefon (01) 30 46 71. 

Best.mdl.: Preben Luchow-Poulsen, Vårvej 3, 2770 Kastrup, (01)5126 15 
Suppl.: Ole Nielsen, Arnesvej 20, 2700 Brønshøj, BE 9523. 

PLAN FOR MØDERNE EFTER FERIEN. 

11. JUNI - AFTENTUR til Nordsjælland. Start kl. 18,30 fra Frederiks¬ 
berg alle 11, forhåbentlig med udflugtsbus. Selv om vi er meget tak¬ 
nemmelige for assistancen med de private biler sidste år, så er det ikke 
helt hvad vi forstår ved en aftentur, vi bliver ikke rystet sammen som 
i en udflugtsbus, derfor håber vi på en hurtig og en stor tilmelding. 
Bilen skal jo helst være fuld, ellers bliver turen for dyr - altså agiter 
for tilslutning. Vi kører til »NORDSJÆLLANDS NATURMUSEUM«. 

NORDSJÆLLANDS NATURMUSEUM. Bygningen (ca. 1000 etage m 2 ) er 
opført 1962-64. Museet åbnede april 1967. Samlingerne omfatter på nu¬ 
værende tidspunkt: sommerfugle, fisk, fugle og pattedyr. Når museet 
står færdigt vil det anskueliggøre mineraler, planter og hele dyreriget 
med henblik på Danmark. Ideen med at placere et naturhistorisk mu¬ 
seum ude i naturen (i udkanten af Tidsvilde Hegn) bygger på, at gøre 
opmærksom på den vekselvirkning, der må være mellem natur og mu¬ 
seum. Institutionen er privat. Den ejes og opbygges af Axel Diderichsen 

Her vil vi blive modtaget af museumsejeren konservator Axel Diderich¬ 
sen, som vil vejlede os gennem de store flotte lokaliteter. 

Så kører vi videre til et skønt beliggende traktørsted, hvor et dejligt 
kaffebord med pandekager venter os. 

Selv om foreningen yder et tilskud vil turen komme til at koste 28-30 
kr., alt efter hvor godt kapaciteten kan udnyttes. - Derfor gør en ind¬ 
sats for AFTENTUREN 1974. Tilsagn Albrecht-Møller, Chr. Koids alle 1, 
2770 Kastrup, tlf. (01) 5003 78 senest 6. juni. Alle er velkommen. 

I JULI måned holder vi ferie, der er intet møde - 

og der kommer ikke noget blad. 

13. AUGUST skulle vi så gerne atter have liv i foretagendet og vi har 
bedt formanden for Samarbejdet mellem danske fuglevenner, Bent 
Hansen, sammen med 2 medarbejdere indlede en forhandling over em¬ 
net: HVAD VIL VI UNGE? og hvad hindrer de gamle. 

Alle er velkommen og vi forventer en god og fornuftig forhandling. 
Mødet begynder kl. 20. 


10. SEPTEMBER vil vort æresmedlem, Curt af Enehjelm, fortælle om 
de store fuglevenner han har mødt i udlandet gennem mange år - og 
da Enehjelm langtfra er en kedelig fortæller, kan vi glæde os til at mø¬ 
de de helt store navne og deres livsværk - det er undertiden klogt at 
rette blikket bagud for at se efter sportens rødder - det kan være det 
er sidste ombæring. 


OKTOBERMØDET den 8. oktober: Noget om kanarier - før og nu. 

12. NOVEMBER. Generalforsamling. Dagsorden efter lovene. 


10. DECEMBER. Julemøde. 


14. JANUAR 1975. Uddeling af 1. opdræts plaquetter. 

Ref. fra april mødet fortsat: 

STUEVOLIEREN. Problematikken med beplantning af stuevolieren er 
meget større end for udendørsvolieren. Det bedste vil være at lave en 
kasse af zink i en for volieren passende størrelse. Heri lægges et bund¬ 
lag af singels eller ral dækket af et lag tørvesmuld; planterne anbrin¬ 
ges heri - uden at de tages op af potterne! Planterne søger altid mod 
lyset - og anbragt som nævnt, er det let at dreje dem, så de altid ses 
fra den »pæne« side. Rengøringen af planterne for fugleklatter bliver 
også betydeligt nemmere, når hele planten kan tages ud til overbrus- 
ning eller en hvilepause, hvis fuglene har ædt lidt for kraftigt af den 
(tradescantia o. 1.). 

I stuevolieren kan vi dyrke aiie de almindelige stueplanter fra trades¬ 
cantia til monstera og mange andre. Hvis fuglene har »mishandlet« een 
af planterne, er det meget let at formere disse. Man tager et stykke af 
toppen - f. eks. af en monstera de 3-4 øverste blade, skærer de to ne- 
derste af helt inde ved »stammen« og anbringer den i en let jord, som 
presses godt sammen om stængelen og gennemvandes; for at få et ens¬ 
artet »klima« anbefales det at sætte et glas over, som kan virke som et 
»drivhus« - men husk at sætte en tændstik el. lign. imellem potte og 
glas, så der kan trænge lidt frisk luft ind til planteskuddet. De aller¬ 
fleste stueplanter kan formeres på denne måde. 

Gødskning af stueplanter foretages én å to gange om året, med een af 
de i handelen værende blandingsgødninger - resten af året, ca. hver 14. 
dag bruges alm. ren kvælstofgødning. Den »fineste« blomstergødning, 
som findes, er i enhver husholdning: SALMIAKSPIRITUS. 1 theskefuld 
alm. salmiakspiritus til 1 1 vand, står over et døgn, før der vandes med 
det. Hjortetakssalt kan også bruges som gødning - 1 theskefuld til 1 1 
vand. 

Alle planter indeholder giftstoffer i større eller mindre mængder - langt 
de fleste, heldigvis, i mindre mængder. Det har været kendt i uminde¬ 
lige tider, at naturfolkene verden over har benyttet sig af plantegifte 
til jagt- og våbenbrug. Det forunderlige er dog, at man senere har kon¬ 
stateret, at disse gifte både kan dræbe liv og helbrede sygdom - alt ef¬ 
ter hvor kraftig en koncentration der benyttes - bl. a. digitalis mod 
visse hjertesygdomme. Hele planten behøver ikke at være giftig - det 
kan være enkelte dele af den - blade, frugtkød eller kernen, roden ikke 
at forglemme. Reaktionerne på planternes gifte er meget forskellige; 
solsorten kan æde bær af natskygge uden at tage skade, hvilket mange 
andre fugle ikke kan. Geden kan æde alle de skarntyder den måtte lyste 
- hvorimod et menneske bliver meget sygt, hvis det spiser blot enkelte 
af de små skarntydefrø. Forsøg har vist, at en lille snegl tåler stryknin 

i så store mængder at det ville have betydet døden for et granvoksent 
menneske. Bl. a. stueplanten diffenbaccia indeholder stryknin! Der kan 
også tales om en form for tilvænning - forsøg har vist, at afkom af 
dyr, som er blevet forgiftede, får en vis immunitet overfor vedkommen¬ 
de giftstof (fluer, myg, rotter og mus bl. flere). 

Til et virkeligt smukt fuglehold hører også virkeligt smukke og velplej¬ 
ede planter - planter er jordens vigtigste levende væsener, og uden 
dem og deres iltproduktion ville vi ikke kunne leve. 

Dener-Madsen afsluttede med at indføre forsamlingen i blomsternes 
fint nuancerede sprog, der måske har sit udspring i det gamle Kina's 
tidligste kultur. 

En ganske interessant aften, som vi hermed siger tak for FnR. 

Efter en kort velkomst til de fremmødte medlemmer ved mødet d. 14. 
maj, måtte formanden beklage, at aftenens taler, på grund af sygdom, 
ikke havde kunnet give møde. En kort omtale af sommerens aftentur 
til Naturmuseet i Ramløse, med en appel om at møde talrigt op, blev 
fremført. Et brev til formanden for »Samarbejdet« med invitation til 
en debat-aften d. 13. 8. samt svaret med accept blev læst op. Mødet d. 
10. 9. vil stå i »De stores« tegn, vort æresmedlem Curt af Enehjelm for¬ 
tæller om Europas førende fugleholdere: Delacour, Lord Tavistock 
o. m. fi. 

Herefter fik et andet af foreningens æresmedlemmer, Bernt Løppen- 
thin, en forsinket lykønskning i anledningen af 70-års dagen d. 13. 5. 
B. L. var med ved stiftelsen af F.f.F. og har gennem årene ydet forenin¬ 
gen megen hjælp og assistance til medlemmer med sin viden. 
Formanden tog ordet for at fortælle om vore stuefugles behov for alsi¬ 
dighed i affodringen og fremviste de forskellige hirse- og andre frøarter 
vi almindeligvis anvender i fugleholdet. Hertil havde han lavet en hel 
del »plancher« med de foderplanter vi kan samle til vore fugle i haven 
eller i naturen: Fuglegræs, løvetand, vejbred, stolt henrik o. m. a. 

Et oplæg til en virkelig indholdsrig »snakkeaften« og det var da også 
resultatet, sjældent har man talt så meget »over bordene« som denne 
aften og mange erfaringer blev udvekslede. 

Joh, det var en rigtig fugleaften, mener FnR. 

SILKEBORG FUGLEFORENING 

havde den 6. marts generalforsamling på Missionshotellet, Drewsensvej, 
hvor dagsordenen lød på kontingentforhøjelse. Og udstillingen blev 
fastlagt og godkendt. Alle, der var på valg, blev genvalgt. Generalfor¬ 
samlingen forløb planmæssigt. B. E . 

ROSKILDE OG OMEGNS FUGLEFORENING 

Søndag den 9. juni bliver første sommerarrangement med en bustur 
til vores venner i Assens. Hvis tiden tillader det, kommer vi til at se 
seks fuglehold - to med papegøjer og parakitter, to med frugt- og in- 

sektædende og to med små fugle. Vi mødes med madkurven på Stæn¬ 
dertorvet kl. ca. 7,30, og såfremt vi bliver 40 personer er prisen ca. 50 
kr. pro persona. De endelige data og priser bliver tilsendt medlemmer¬ 
ne ved næste mødemeddelelse. Tilmelding kan ske ved majmødet eller 
senest 3/6 til Lars Pedersen, tlf. 408627 eller Helge Hansen tlf. 355883. 
Åbent hus afholdes hos 4-5 af vore medlemmer søndag d. 23/6 i tiden 
10-16,00. Da det er Set. Hans aften vi arrangerer åbent hus, bliver der 
som sidste år afholdt en lille sammenkomst med medbragt madkurv 
m. m. kl. ca. 18,30 hos Kamma og Gunnar Henriksen i Darup. 

Nærmere meddelelse bringes sammen med orientering om junimøderne 
Udflugt til Trelleborg måske 4. august. Åbent hus måske 25. august. 
Første medlemsmøde 1974-75 tirsdag d. 3. sept. Kart. 

Den 23/6 1974 har vi herved fornøjelsen at indbyde vore fuglevenner i 
alle naboforeninger til at deltage i åbent hus fra kl. 10,00-16,00 hos føl¬ 
gende af vore medlemmer: 

Bent Ferdinandsen, Platanvej 6, Roskilde (nye volierer, dværgpapegøjer 
og parakitter). 

Helge Hansen, Bregnevej 31, Roskilde (nyt fuglehus med frugt- og in¬ 
sektædere, småfugle og parakitter). 

Kurt Jensen, Nymarksvej 26, Roskilde (nye volierer, frugt- og insekt¬ 
ædere, småfugle og parakitter). 

Helge Jebjerg, Sandvej 32, Vindinge pr. Roskilde, (parakitter, duer og 
vagtler). 

Elo Bo Nielsen, Kildeager 9, Snoldelev, 4621 Gadstrup (nye volierer, 
parakitter og småfugle). Elo Bo Nielsen. 

D. K. K. 

Medlemsmødet den 6. maj 1974. Etter at formanden havde budt vel¬ 
kommen, meddelte han, at i henhold til beslutningen på den ordinære 
generalforsamling den 4. marts d. å., skulle aftenens medlemsmøde 
starte med en ekstraordinær generalforsamling, hvor de reviderede love 
var eneste punkt på dagsordenen. 

Da lovene udførligt var blevet gennemgået på den ordinære generalfor¬ 
samling, nøjedes man med at konstatere, at rettelserne var i overens¬ 
stemmelse med de tidligere fremsatte ønsker, og da dette var tilfældet, 
blev lovene enstemmigt vedtaget. Formanden takkede herefter for den 
velvillige modtagelse de reviderede love havde fået og meddelte, at 
medlemmerne ville modtage et eksemplar af de nye love sammen med 
udsendelsen af næste medlemsblad. 

Herefter var aftenens program: gennemgang af nogle af de nye kanarie- 
farver. Det drejede sig om Ino-fugle i brunrækken såvel på hvid som 
brun bund. 

De medbragte fugle cirkulerede blandt medlemmerne, alt imedens for¬ 
manden på en saglig og udførlig måde gav oplysninger og besvarede 
spørgsmål vedr. disse nye farvevarieteter. løvrigt en nyttig form for 
belæring af en aktivt arbejdende kreds af medlemmer. 

Efter kaffebordet blev bankospillet afviklet af næstformanden, og de 
heldige kunne gå hjem med en pose kanarieblanding eller en lille dåse 
Zoéga kaffe. Til slut takkede formanden de tilstedeværende medlem¬ 
mer for deres trofaste deltagelse i den afviklede møderække og ønskede 
alle en god og indholdsrig sommerferie, og han lovede, at bestyrelsen 
i nær fremtid ville finde frem til en eller anden form for et sommer¬ 
arrangement. sekr. 

FORENINGEN FUGLEVENNEN Nykøbing F. og Omegn 
afholdt generalforsamling den 18. april 74, hvor der var mødt 30 med¬ 
lemmer. 

Formanden John Jacobsen, Horreby, aflagde beretning for det forløbne 
år. Der har været afholdt en række foredrag, vist lysbilleder og film, 
arrangeret voliereture og været afholdt nogle bankospil. Endvidere af¬ 
holdtes en udstilling i efteråret, der gik over alles forventning. 
Kassereren aflagde regnskabet, der blev godkendt. 

Derefter gik man over til valg af bestyrelse, hvor bestyrelsesmedlem 
Børge Christensen ikke ønskede genvalg. Den nye bestyrelse ser der¬ 
efter således ud: 

Formand: John Jacobsen, Horreby, 4800 Nykøbing F. 

Næstfmd.: Verner Nielsen, Skelby, 4874 Gedser. 

Kasserer: Johan Bonde, Bygaden 14, Nagelsti, 4800 Nykøbing F., 
tlf. (03) 85 19 73. 

Sekretær: Ivan Rasmussen, Gimlevej, Vålse, 4840 Alslev. 

Best.-medlem: Brian Stevens, Grønnegade 4, 4800 Nykøbing F. 

Under eventuelt blev forskellige ting drøftet og de fleste gav deres me¬ 
ninger tilkende med mange forslag. 

Dirigenten erklærede generalforsamlingen for hævet og mødet sluttede 
programmæssigt. sekr. 

SAMARBEJDET MELLEM DANSKE FUGLEFORENINGER 

MØDELISTE for juni 1974: 

5. Silkeborg Fugleforening, møde, Missionshotellet Ansgar, Drevsens- 
vej, onsdag kl. 19,30. 

6. Helsingør Fuglevenner, møde, Færgegården, torsdag kl. 19,30. 

9. Roskilde og Omegns Fugleforening, tur til Assens, søndag kl. 07,30 
ved Stændertorvet. 

11. Foreningen for Fuglevenner, aftentur til Nordsjælland. Oplysninger 
hos Albrecht-Møller, (01) 50 03 78 senest 6. juni. 

11 .Stuekultur for Nakskov og Omegn, møde, Forsamlingsbygningens 
store sal, tirsdag kl. 19,30. 

17. Københavns Fugleforening, møde, Folkets Hus, Jagtvej, mandag kl. 
19,45. 

18. Søborg Stuekultur, møde. Egegårdsskolen, Ræveholmen 1, tirsdag 
kl. 20. 

19. Svendborg og Omegns Fuglevenner, møde. Borgerforeningen, onsdag 
kl. 19,30. 

20. Foreningen Fuglevennen , Nyk. F. og Omegn, møde, Logen Sdr. Bou¬ 
levard 8, torsdag kl. 19,30. 

23. Roskilde og Omegns Fugle forening, åbent hus, søndag kl. 10,00. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og sd skal de tilsendes redaktøren. 

Købes: 1 stk. brugt amerikansk fladruger til fasaner og høns. 

1,0 ringastrild. 

Per Jørgensen, Hvalsøvej 63, Brønshøj, tlf. 6018 21. 

Sælges: 1 stk. kanarievinge-parakit, 2 stk. sorthovedet dværgpapegøjer, 
1 stk. fischers dværgpapegøjer, 2 par kinesisk dværgvagtler. 

Evt. byttes med et par mohrenkopf. 

Vita Korsgdrd Hansen, Gæslingevej 35, 3080 Tikøb. (03) 24 82 37 bedst 
ved kl. 17,00. 

Sælges: Sølv vagtelhøner 73 a 60 kr., gule guldfasanhaner 73 stk. 50 kr., 
sølv perlehøns stk. 30 kr. 

Chr. Sandvej, Holmskov, Nordborg, tlf. (04) 45 16 80. 

Sælges: 2,0 splendid parakitter 1973 pr. stk. 150 kr. 

Købes: 1,0 elegant parakit. 

Laurits Petersen, Konsul Jensensgade 9, 8700 Horsens. 

Købes: 0,1 grå kardinal. 

John Jensen, Sdr. Skovgyde 201, 5370 Mesinge. Tlf. 34 13 82. 

Sælges: 3,1 bourks fra 73, 5,1 splendid fra 73, 1,0 turkis 70, 7,5 ceres- 
astrilder fra 73, 5,5 bæltefinker fra 73. 

H. Staal Hansen, Sandagervej 11, 5310 Seden, tlf. (09) 10 93 07. 

Købes: 0,1 Stanley, stor pris gives for 1. kl. fugl, kan evt. afhentes. 
Laurits Petersen, Konsul Jensensgade 9, 8700 Horsens. 

Købes: 1,0 australsk topdue, 0,2 paradisenker, 0,1 mørkerød amarant, 
0,1 løggrøn papegøjeamadine, 0,1 diamantfinke, 0,1 spidshalet bælte¬ 
finke. 

Carl Ove Bangsgaard, Vasevej 16, Rindom, 6950 Ringkøbing, 
tlf. (07) 32 01 64. 

Sælges eller byttes: 1,1 gulkronet beo. 

Kaj Søgaard, Alleskovvej 4, 5600 Faaborg, tlf. (09) 61 21 14. 

Sælges: 0,1 gul sangparakit 71 200 kr., formentlig 1,0 elegans 73, lidt 
defekt 150 kr., 1,0 rod stenhøne 73 30 kr., japanske vagtler 5 par for 
100 kr., alm. kinesiske vagtler 30 kr. pr. par, sølv og isabel 60 kr. pr. 
par. Alle vagtler fra 1974. 

Keld Jensen, Abels allé 28, 5250 Fr. Bøge, tlf. (09) 11 68 27. 

Sælges eller byttes: 3 stk. bourks ca. h år a 75 kr., eller byttes med 
ringastrilder eller gouldsamadiner. 

P. B. Jørgensen, Frederikssundsvej 32A 2 , 2400 København NV., 
tlf. 34 22 37, helst efter kl. 17,00. 

Sælges: Fasanæg, sølv 5,00, guld 5,00 og gule guld 10,00. Sendes overalt 
i meget begr. mængder. Efterkr. + fragt. 

M. Jensen, Flarupgård, 8833 Ørum sdl., tlf. (06) 65 24 16. 

Sælges: 2,2 diamantfinker, ikke søskende, efter egen import fra belgisk 
opdrætter, 2,0 gulhovedet gouldsamadiner, 0,1 sorthovedet gouldsama- 
dine, naturopdrættet af ynglevillige stammer, 1,1 renhvide mågefinker 
af flere gange præmieret stamme. 

Købes eller byttes med ovenstående: 0,1 sorthovedet goulsdamadine for 
blodfornyelse. Evt. 0,1 gulhovedet do. 

Aage Andersen , Kaj Lykkes allé 24, 6740 Bramminge. 

Købes: Sommertangarer (Piranga). 

E. Nørgaard-Olesen, 6851 Janderup, Vestjylland. 

Sælges: 1,1 patagonisk klippeparakit, 0,1 splendid 1973, 2,0 nymfer 1973, 
1,0 grønrygget astrild, 1,0 vinrød amarant, 1,0 gulbrystet astrild, 1,0 he- 
lena-astrild. 

I bytte kan tages: 1,1 mangefarvet eller 1,1 elegansparakit. 

Aage Andersen, Borup alle 17, Helsted, 8900 Randers, tlf. (06) 43 68 72. 

Sælges: 1,0 sortnæbbet stålpletdue, 0,1 høgedue, 1,1 grå undulat (em 
gelsk afst.). 

Købes: 0,1 sortnæbbet stålpletdue. 

P. Stenbæksgård, Baldersvej 28, 3000 Helsingør, tlf. (03) 21 88 98. 

Byttes: 1,0 katharinaparakit med 0,1 sorthovedet dværgpapegøje. 

Erik Andersen, Rosenvænget 10c st. th., 4900 Nakskov, tlf. (03) 92 34 40 
efter kl. 18. 

Sælges: 1,0 turkis maj 73 150 kr., 1,0? munkeparakit 73 150 kr. 

£. G. Kofoed, Langgade 31, 4780 Stege, tlf. (03) 81 45 22. 

Købes: 1,1 pragtrosella fra 72 eller 73. 

C. Møllenbach, Holbækvej 237, 4440 Mørkøv, tlf. (03) 47 51 80. 

Sælges: 1,1 kina-parakit ca. 3 år (P. derbyana), 0,1 meyers-papegøje 
(gulskuldret). 

Købes eller byttes med ovenst.: 0,1 malaysia-parakit, 1,0? lessons lilla- 
isset amazone, sorth. dv. papegøjer, Taranta el. lign. 

Kurt Damvig, 3460 Birkerød, tlf. (01) 81 44 83. 

Sælges eller byttes med australske parakitter eller blå dværgpapegøjer 
0,2 yorkshire hvalpe med D. K. K., 10 uger. 

Tlf. (05) 13 04 94. 

Sælges: Undulater, engelske, engelsk og andre unge undulater i man¬ 
ge farver sælges, 20 kr. stk., helst 10 stk. ad gangen, sendes ikke. Pæne 
og rene bure og redekas$er sælges også. 

Tlf. (01) 53 30 23. 

Byttes: 2 stk. blå dværgpapegøjer, unger fra december, friluftsvoliere. 
med 2 stk. blå dværgpapegøjer for blodfornyelse. 

Ernst Frederiksen, GI. Hellebækvej 47, 3000 Helsingør, tlf. (03) 2104 72. 

Sælges: 1,1 gulskuldret meyers-papegøje, fra udendørs voliere. 

K. Damvig, Plantagevej 10, 3460 Birkerød, tlf. (01) 81 44 83. 

Sælges: 1,0 sølvøret solfugl. 

(01) 58 38 38. 

Sælges: 1,1 toårige rosella 400 kr., gratis emb. Sælges på grund af op¬ 
hør med fuglehold. 

Carl F. Skaf te, »Kildebo«, Sorø, tlf. (03) 63 03 96. 

Købes: 0,1 Agapornis nigrigenis, evt. kan 1,0 Taranta gives i bytte. 
Sælges: 2,2 spidsh. bæltefinker (rødt næb). 

Orla Houmøller, Lupinvej 4, Dommerby, 7840 Højslev st., tlf. (07) 535212 

Købes: 0,1 brunrygget værling, 0,1 jakarinifinke, 0,1 trefarvet papegøje- 
amadine, 1,0 blå honningsuger, 0,1 brunbrystet sivfinke, 1,0 rødbrystet 
græsparakit, 1,1 gråhovedet dværgpapegøjer. 

Bjarne 0. Hansen, Bregnevej 31, 4000 Roskilde, tlf. (03) 35 58 83. 

Sælges: 1,1 rødvinget 1971 samt rødvinget parakitter 1973, 2,0 mangefar¬ 
vet parakitter 1973, 0,1 gulrygget lori 1972, 1,1 hvide nymfer 1973. 

H. Andersen, Arnager allé 5, 2770 Kastrup, tlf. (01) 50 18 93. 

Sælges: Australsk brogede undulater 80 kr. pr. stk., samt gode grønne 
hanner, 1,1 brunøret byli byli irena, 10 stk. orangerøde kanarier pr. stk. 
35 kr., 1,0 nymfeparakit. 

Leo Rørbæk, Vegavej 5, Aalborg, tlf. (08) 18 36 03. 

Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


F. Schluntz - Be/lahøjvej 129 - T/f. GO 8756 

Privat I011 695316 


TROPEHUSET HOLBÆK 

Rødh . Conure - Brunrygget Conure - Kanarievinget - Ild¬ 
vinget, Sodbrunhovedet, SorthRødh., Rosenh. dvcergp. 
Lessons Spurvepap., hvide Nymfer, Blue biil, Jacarinifinker, 
Aurora, Olivengrønne, Sølv - og isabel vagtler, Tropeduer mm. 

Tropehuset, Markedsplads 10, (03)430485 


HUSE 


LØVSTRÆDE 8 
1152 KØBENHAVN K 
Telefon (01) 1159 99 


- har også SKIBBY-BØGERNE 











Cceg mærke iil os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


Punktsvejset volierenet 

1 m brede ruller a 30,5 m. 
^"xl" masker, tråd nr. 18. 
kr. 255,00 

Ved køb af 3 ruller *r- 5% 
Ved køb af 5 ruller -r 10% 
Alle priser er excl. moms. 


Volierer 1 samlesæt 

Galvaniserede 10 mm rundjems- 
rammer påsat punktsvejset net 
med Vi"xl" masker: 

Siderammer 97,5x180 cm kr. 37,50 
Lågerammer 97,5x180 cm kr. 55,00 
Tagrammer 97,5x195 cm kr. 37,50 
Levering pr. efterkrav. - Rekvirer brochure med monteringsvejledning 

DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


BRDR. LUTZHØFT’s EFTF. — Rinqstedqade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding... 

Papegøjeblanding . 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sort. 

Solsikke, mixed. 

Valmuefrø, blåt. 

Ordrer på 50 kr. franko 4- 


Hirse, gul. 

Hirse, hvid. 

Hirse, rød. 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs 

. Skriv efter prisliste. 


Biadudv. Ansvarsh. red.: Albrecht-Møller, Christen Koids Alle 1, Kastrup 





















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


/ - ^ 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

_ J 



ttJKl-cttU giver oeare 
yngleresultaterog holder 
ungerne i god fbrm og det er 
hvad hver fuqlefiolder^nsken 
Brug derfor fra i dag 

gul pakning 


Holger HaHhiessen 

Overgaden oven Vandet 44 
København K. 


Største import af fuglefrø 


Vitamimserede frøblandinger 


Kun 


en gros 


Spørg efter vore varer hos 
Deres leverandør 

